AMD ໜຶ່ງບໍລິສັດຜະລິດ CPU ລາຍໃຫຍ່ຂອງໂລກໄດ້ປະກາດເປີດຕົວ quad-core ຕົວທຳອິດຂອງບໍລິສັດສຳຫລັບຄອມພິວເຕີຕັ້ງໂຕະ ເຊິ່ງຈະມີປະສິດທິພາບທຽບໄດ້ກັບ chip ຂອງ Intel ໂດຍທາງ AMD ໄດ້ຕັ້ງຊື່ໃຫ້ວ່າ “Phenom” ແລະຈະມີສາຍການຜະລິດທັງແບບ quad-core ດ່ຽວ ແລະ quad-core ຄູ່ (ລວມເປັນ 8 cores) ສຳຫລັບເຄື່ອງຄອມພິວເຕີທີ່ຕ້ອງການ performance ສູງ
ທາງ AMD ອ້າງວ່າ “Phenom” ຈະໃຊ້ພະລັງງານໄດ້ຢ່າງຄຸ້ມຄ່າ ແລະກິນໄຟໜ້ອຍລົງ ນອກຈາກນັ້ນຍັງມີເທັກໂນໂລຢີອື່ນ ໆ ທີ່ຖືກເພີ່ມເຂົ້າມານຳເຊັ່ນ Integrated DDR2 memory controller, HyperTransport(tm) technology links, ແລະ 128-bit Floating Point Units